อยากทราบสาเหตุเป็นเพราะอะไรค่ะ คือประจำเดือนของหนูจะมาปลายๆเดือนของทุกเดือนค่ะ แต่นี่เลยไปหลายวันเเล้วประจำเดือนหนูยังไม่มาเลยค่ะ แต่วันที่18ก.ย.หนูมีอะไรกับแฟนโดยใช้วิธีหลั่งนอกค่ะ แบบนี้มีโอกาสท้องมั้ยค่ะ แต่ตอนนี้หนูยังไม่ได้ตรวจนะค่ะ คือมีอาการปวดท้องน้อยมากเลยค่ะ ปวดเเทบตลอดเวลา และทุกวัน เป็นแบบนี้มาหลายวันเเล้วค่ะ แต่ไม่มีอาการอื่นนะค่ะที่บ่งบอกว่าท้อง
สวัสดีค่ะ หนึ่งรอบประจำเดือนมี 21-35 วัน เป็นประจำเดือนนาน 3-7 วัน และไม่มีเลือดออกระหว่างรอบเดือนค่ะ อย่างไรก็ตาม ประจำเดือนอาจมาคลาดเคลื่อนได้เล็กน้อยจากฮอร์โมนไม่สมดุล เครียด พักผ่อนน้อย น้ำหนักเปลี่ยนแปลงอย่างรวดเร็ว การหลั่งนอกเป็นการป้องกันการตั้งครรภ์วิธีหนึ่งแต่ประสิทธิภาพต่ำกว่าการคุมกำเนิดวิธีอื่นอย่างยาคุมกำเนิด ถุงยางอนามัย ยาฉีดคุมกำเนิด เนื่องจากขณะที่ฝ่ายชายหลั่งน้ำหล่อลื่นออกมาอาจมีอสุจิปนออกมาด้วย ดังนั้น หากประจำเดือนขาด 7 วัน ควรใช้ที่ตรวจการตั้งครรภ์ทดสอบค่ะ